  Руслан Нуриахметов Майя Бывальцева 2021-тӥ арын Удмуртиысь Дэбес ёросын пинал вордскем сярысь 122 ужкагазъёсты пусйизы, азьвыл арен ӵошатыса, со 17-лы тросгес. Вордскемъёс пӧлын 60 пиос но 62 нылъёс. Со сярысь ёрослэн «ВКонтакте» мерлыко вотэсысь нимлыко огиназ ивортӥзы. 21 семьяын нырысетӥез пиналзы вордскиз, 31 семьяын – кыкетӥез, 51 семьяын – куинетӥез, 13 семьяын – ньылетӥсез, вить семьяын – витетӥез, одӥг семьяын – куатетӥез. Кылем арын тужгес вӧлмем нимъёс луизы: пиослэн – Максим, Даниил, Матвей, Тимофей, Артур, нылъёслэн – Виктория, Аделина, Анна, Вероника. Шер пумиськылӥсь нимъёс пӧлын – Эмин, Демьян, Ян, Леван, Марьяна, Хадижа. 2021-тӥ арын Дэбес ёросын 59 выль семья кылдӥз (валля арын – 42), со дыре ик 30 паръёс люкиськизы (валля арын – 33). Улонысь кошкемъёс миым тросгес луизы: ЗАГС ёзэт 161 ужкагаз сётӥз, 2020-тӥ арын 149 вал. Тодэ вайытом, 2022-тӥ арлэн нырысетӥ дас нуналъёсаз Удмуртиын 297 нылпиос вордӥськизы. Тегъёс: Дэбес вордскемъёс нылпиос Удмуртия демография  